Kultúra Smižany

HUDBA ENNIO MORRICONE KLAVÍRNY RECITÁL SO SLÁČIKOVÝM KVARTETOM
2025-01-12 19:30 - 21:00 (Europe/Bratislava) | Kultúrny dom Smižany, Tatranská 918/80, Smižany, 05311, Slovenská republika
Klavírny recitál filmovej hudby Ennio Morricone! Ennio Morricone za svoj život zložil nespočet úchvatných hudobných diel a svojou charakteristickou atmosférou sa naveky odtlačil do sveta filmovej hudby. A to prevažne vďaka svojej tvorbe pre staré aj novšie Westernové filmy.
Jeho najznámejšie diela nám na jeseň v rámci klavírneho recitálu prednesie fantastická klaviristka Evgenia Vorobyeva, spoločne so sláčikovým kvartetom.
Viac info a vstupenky: https://www.ticketportal.sk/

BOSEONG CHO - Koncert filmovej hudby
2025-03-01 18:00 - 20:00
Kórejský violončelista Boseong Cho očarí Slovensko na jar 2025 sériou koncertov filmovej hudby, ktoré prinesú nezabudnuteľný zážitok pre všetkých milovníkov klasiky aj filmového umenia. Jeden z týchto koncertov bude aj u nás v Smižanoch.
Tento svetovo uznávaný virtuóz, ktorý si získal srdcia publika po celom svete prinesie slovenským poslucháčom nový rozmer vnímania ikonických filmových melódií. Na koncerte vás prevedie emóciami plnými krásy a nostalgie, ktoré sprevádzajú najväčšie filmové hity posledných dekád. Jeho energické a zároveň hlboké interpretácie skladieb, ktoré si získali celosvetovú popularitu, vás vtiahnu priamo do príbehov filmov, ktoré všetci poznáme a milujeme.
Program bude zahŕňať melódie z filmových klasík ako Game of Thrones, Star Wars, Cinema Paradiso, Zrodila sa hviezda, La La Land, Notting Hill, Wednesday a mnoho ďalších.
Boseonga počas turné bude sprevádzať nie jedna, ale až tri klaviristky, a to: Angelina Kydora, Aniko Patkoló a Irodakhon Shamsieva.
Toto výnimočné spojenie sľubuje magický večer, ktorý vnesie kúzlo filmovej hudby priamo do vašich sŕdc.
Nenechajte si ujsť túto jedinečnú príležitosť a zažite neopakovateľný umelecký zážitok ,ktorý oživí kúzlo strieborného plátna prostredníctvom hudby už 1. marca 2025.

ĽH Beťarky - koncert
2025-10-12 16:00 - 18:00
Pri príležitosti mesiaca úcty k starším sme si pre našich seniorov, no nie len pre nich pripravili koncert jedinej dievčenskej cimbalovej hudby – Ľudovej hudby Beťarky. Dievčatá sa so svojim výnimočným koncertným programom predstavia v našom kultúrnom dome v nedeľu 12. októbra 2025 o 16:00.

Vstup na koncert je zdarma. Využite túto možnosť a príďte si užiť tento koncert!

Hudba Lord of the Rings
2025-10-26 19:00 - 21:00
Hudba trilógie Lord of the Rings, Klavírny recitál v podaní Evgenii Vorobyeve so sláčikovým kvintetom.
Oscarová hudba Howarda Shorea k najslávnejšej filmovej trilógii Pán prsteňov zaznie s novou silou a vytvorí nezabudnuteľnú atmosféru Stredozeme. Legendárny a fantastický svet hobitov a elfov ožijú v podaní klavírneho recitácie so sláčikovým kvintetom.

DUO JAMAHA – ŽIJE TO TOUR 2025!
2025-10-29 18:00 - 20:00
Nový koncertný program, nové turné, nová koncertná šou plná melodických, rytmických skladieb od obľúbenej hudobnej skupiny DUO JAMAHA! V programe zaznejú nové autorské skladby z nového CD – ŽIJE TO!
Po úspešnom turné ,,Roztočíme to”, na ktoré prišlo na Slovensku a v Čechách tisíce ľudí a získalo zlatú platňu, prichádza na rad ďalšie turné s novými piesňami. Nebudú chýbať hity známe z televízie, rádií, doplnené záhoráckym humorom a Stand Up vystúpením, čo zaručí skvelú zábavu a odreagovanie pre všetky generácie!

BAILA MACARENA
SI MI SÚDENÁ
KOLEM NÁŠHO MLYNA
ČAKAJ MILÁ
JAMAHA FOLK MIX
POMARANČE JAMAHA MIX

Na srdci mi hraj!
2025-11-10 18:00 - 21:00
Na srdci mi hraj!
hudobný príbeh nesmrteľného bohéma Karola Duchoňa ako ste ho ešte nepočuli.
Pravdivý príbeh ožije krásnou hudbou a výbornými činohernými výkonmi v réžii Karola Vosátka.
Najväčšie hity v podaní Karola Csina a Martina Gyimesiho ako Zem pamätá, V slovenských dolinách, Smútok krásnych dievčat, Čardáš dvoch sŕdc, Pieseň o decembri, Na srdci mi hraj, Cítim, Tancujem s tebou rád, Elena, Hrám hrám, Primášovo srdce, Dievča z Budmeríc, Mám ťa rád, Mám ľudí rád, Šiel, šiel, S úsmevom a….to si necháme ako prekvapenie.
Zažite Karola Duchoňa od výhry až po prehru. Od jeho najväčšej slávy po strmý pád. Príbeh zachytáva životnú dráhu tohto muža, od bezstarostnej mladosti cez bohémsky život až po tragický a smutný koniec. Ponecháva otázku v pozadí, či sa nedalo „zachrániť“ túto legendu, či si dostatočne vážime skutočné talenty a osobnosti. Či dokážeme vnímať nemý krik zdanlivo úspešného, bezprostredného človeka milujúceho život. Či za jeho ľahkosťou dokážeme rozoznať strach a potrebu obyčajnej pomoci.
Tento príbeh nebude len mapovaním úspechov vynikajúceho umelca v podobe jeho najväčších hitov, ale najmä potreba vnímania toho druhého „ja“, a to život obyčajného človeka. Dovolíme divákom vojsť do duše tohto nášho velikána až do špiku jeho intimity, odkryť pozlátku šoubiznisu, vzostupy, pády, úspechy a neúspechy. No za všetkým tým musíme ukázať jeho túžbu nikdy sa nevzdať a precítiť naplno chuť života. Lebo ako sa hovorí… „Žiť je umením života“.
Hrajú:
Karol: Martin Gyimesi
Duchoň: Dušan Cinkota
Anjel: Peter Trník / Cyril Žolnír
Mužské postavy: Michal Spielmann, Michal Rosík, Rado Konečný a Michal Kalafut
Ženské postavy: Katka Ivanková, Jana Balzar Lieskovská, Michaela Szocsová, Martina Slobodová, Rebecca Abrman a Eva Sakálová
Námet: Andrea Kozáková
Réžia a scenár: Karol Vosátko
Hudobná réžia: Vladimír Valovič
Choreografia: Laco Cmorej
Kostýmy: Janka Kaňáková Šuchovenová a Renáta Šimuničová
Svetelný dizajn: Róbert Polák
Svetelná a zvuková spolupráca: Music Render – Vladimír Kaňák
Zvukový dizajn: Laco Loderer a Ján Jankó

Predstavenie je pre divákov do 8 rokov NEPRÍSTUPNÉ!

Vianočný koncert Katarína Koščová
2026-01-03 18:00 - 20:00
Speváčka Katarína Koščová už tradične záver roka venuje Vianočným koncertom. Katka je jedna z mála slovenských interpretov, ktorí majú pripravený skutočne rýdzo vianočný repertoár. Spolu so svojimi muzikantmi originálne spracovali tradičné slovenské koledy a tiež niekoľko svetových vianočných hitov (Santa Claus is coming to town, Let it snow…). Na svojich koncertoch tvorí čarovnú vianočnú a sviatočnú náladu.
